OzLabs/hebrew-wiki-articles huggingface dataset:
ג'יימס אבדנור

אליס ג'יימס אבדנור (באנגלית: Ellis James Abdnor; 13 בפברואר 1923 – 16 במאי 2012) היה פוליטיקאי אמריקאי, שכיהן כחבר הקונגרס של ארצות הברית מטעם מדינת דקוטה הדרומית, ראשית בבית הנבחרים (1973-1981) ואחר כך בסנאט (1981-1987).

== ביוגרפיה ==
אבדנור נולד בעיירה קנבק (Kennebec) שבדקוטה הדרומית בחודש פברואר 1923, בנם של מרי (לבית ובי) וסמואל ג'. אבדנור. במהלך מלחמת העולם השנייה שירת בצבא ארצות הברית ואז סיים את לימודיו באוניברסיטת נברסקה–לינקולן ב-1945, היה חבר באחווה סיגמא כי. בשנים 1957–1969 היה חבר בסנאט של דקוטה הדרומית. בדומה לג'יימס אבורזק, שייצג גם הוא את דקוטה הדרומית בסנאט האמריקאי, היה אבדנור דור שני למהגרים לבנוניים שהיגרו אל ארצות הברית.

בשנים 1946–1948 עבד אבדנור כמורה וכמאמן. הוא היה הפקיד הראשי של בית המחוקקים של מדינת דקוטה הדרומית בראשית שנות ה-50 של המאה ה-20. כיהן כחבר הסנאט של דקוטה הדרומית. ב-1969 החל לכהן כסגן מושל דקוטה הדרומית, תפקיד אותו מילא עד ל-1971. ב-1970 כשל בניסיונו להיבחר לבית הנבחרים של ארצות הברית, אך כעבור שנתיים נבחר לבית הנבחרים מטעם מחוז הקונגרס השני של דקוטה הצפונית, אשר אוחד ב-1982 עם מחוז הקונגרס השני אל מחוז קונגרס כללי אחד.

בבחירות 1980 התמודד אבדנור לסנאט של ארצות הברית נגד ג'ורג' מקגוורן, הסנאטור המכהן זה 18 שנה ומי שהיה מועמד המפלגה הדמוקרטית לנשיאות ארצות הברית בבחירות 1972. אבדנור גרס כי מקגוורן לא היה בקשר עם מדינת דקוטה הדרומית וביום הבחירות הכלליות גבר עליו בפער גדול, בהפרש של כ-61 אלף קולות. בתקופת כהונתו כסנאטור כיהן אבדנור בוועדת ההקצבות וישב בראשות שלוש ועדות משנה, בהן ועדת המשנה לאיכות הסביבה והעבודה הציבורית.

ב-1986, לאחר שניצח בפער גדול את הבחירות המקדימות שנערכו במפלגה הרפובליקנית וגבר על המושל ביל ג'נקלו, הפסיד אבדנור בבחירות הכלליות לטום דאשל, אז חבר בית הנבחרים האמריקאי. אחרי שעזב את הקונגרס של ארצות הברית, היה אבדנור בשנים 1987–1989 מנהל הסוכנות לעסקים קטנים של ארצות הברית, והיה יועץ במסע הבחירות המוצלח לסנאט של ג'ון ת'ון נגד דאשל בבחירות 2004.

בחודש מאי 2012 הלך אבדנור לעולמו בסו פולס שבדקוטה הדרומית, בן 89 במותו.

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברי בית המחוקקים של דקוטה הדרומית
קטגוריה:חברי בית הנבחרים של ארצות הברית מדקוטה הדרומית
קטגוריה:אמריקאים ממוצא לבנוני
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מדקוטה הדרומית
קטגוריה:סנאטורים חברי המפלגה הרפובליקנית
קטגוריה:סגני מושלי דקוטה הדרומית
קטגוריה:בוגרי אוניברסיטת נברסקה–לינקולן
קטגוריה:אמריקאים שנולדו ב-1923
קטגוריה:אמריקאים שנפטרו ב-2012
Divlji vjetre

Divlji vjetre (בעברית: רוחות פראיות) הוא שיר בקרואטית, שנכתב והולחן על ידי אנטה פקוטיץ', ובוצע על ידי דמיר קדז'ו. ב-29 בפברואר 2020 השיר זכה בתוכנית "Dora 2020" שמהווה את קדם האירוויזיון הקרואטי, ונבחר לייצג את המדינה באירוויזיון 2020 ברוטרדם, הולנד.

== הערות שוליים ==

קטגוריה:שירי אירוויזיון 2020
קטגוריה:שירי קרואטיה באירוויזיון
קטגוריה:שירים בקרואטית
דאדי פרייר

דאדי פרייר פטורסון (; נולד ב-30 ביוני 1992) ידוע בעיקר כדאדי פרייר או לעיתים דאדי הוא זמר איסלנדי. ב-29 בפברואר 2020 נבחר לייצג את איסלנד באירוויזיון לשנת 2020 עם שירו "Think About Things" לאחר שזכה בגמר הלאומי האיסלנדי. התחרות בוטלה עקב התפרצות מגפת הקורונה, והוא נבחר לייצג את איסלנד באירוויזיון 2021, עם השיר "", איתו זכה במקום הרביעי.

== ביוגרפיה ==
=== חייו הפרטיים ===
דאדי פרייר פטורסון נולד ברייקיאוויק בירת איסלנד. גדל בדנמרק עד גיל תשע, אז חזר לאיסלנד והתיישב בדרום המדינה יחד עם משפחתו. הוא סיים את לימודיו בית הספר הבין-תרבותי של דרום איסלנד בשנת 2012 וקיבל בשנת 2017 את תוארו הראשון בהנדסת אודיו והפקת מוזיקה בקולג' dbs music בברלין.

דאדי נשוי למוזיקאית ארני פיולה אסמנדסדוטיר ויחד הם מתגוררים בעיר ברלין שבגרמניה. בשנת 2019 נולדה לזוג בת, אורורה, שמהווה את ההשראה למילות השיר "Think About Things".

=== קריירה מוזיקלית ===
דאדי פרייר התחרה לראשונה בקדם האירוויזיון האיסלנדי בשנת 2017 עם שירו "Is This Love?" וסיים במקום השני לאחר סבאלה ושירה "Paper". בשנת 2020 חזר דאדי להתחרות בתחרות קדם האירוויזיון האיסלנדי, Songvakeppnin 2020. הפעם זכה דאדי בתחרות עם שירו "Think About Things" ונועד לייצג את איסלנד באירוויזיון 2020 ברוטרדם, הולנד. התחרות בוטלה עקב התפרצות מגפת הקורונה, ודאדי נבחר לייצג את איסלנד באירוויזיון 2021 במקום. ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את "" בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות.

במאי 2018 לאחר זכייתה של ישראל באירוויזיון 2018 שהתקיים בליסבון, בירת פורטוגל, הביע דאדי מחאה על קיום האירוויזיון הבא בישראל, חתם על אמנה נגדו כאלפי איסלנדים נוספים וצייץ את הציוץ הבא בטוויטר: "לא אוכל לדמיין לקיחת חלק שלנו בכיף הזה שנקרא אירוויזיון עם מצפון נקי, בזמן שמדינת ישראל והצבא שלה משתמשים באלימות איומה כנגד העם הפלסטיני".

=== Gagnamagnið ===
Gagnamagnið (בעברית: כמות הנתונים) היא להקת הליווי שנוצרה כדי ללוות את דאדי באירוויזיון 2020 ובאירוויזיון 2021. בנוסף לדאדי, הלהקה כללה גם את אשתו, ארני פיולה אסמנדסדוטיר, את אחותו, סיגרון בירנה פטרסדוטיר, ושלושה חברים נוספים של דאדי: הולדה קריסטין קולברונארדוטיר, סטפן האנסון וג'והאן סיגורדר ג'והאנסון. סיגרון והולדה שימשו בלהקה כזמרות רקע לדאדי, ואילו ארני, סטפן וג'והאן שימשו כרקדנים.

== קישורים חיצוניים ==

* 

== הערות שוליים ==

פטרוסון
פטרוסון
קטגוריה:נציגי איסלנד באירוויזיון
קטגוריה:זמרים איסלנדים
קטגוריה:איסלנדים שנולדו ב-1992
Think About Things

"Think About Things" (בעברית: "חושב על דברים") הוא שיר באנגלית שנכתב, הולחן ובוצע על ידי דאדי פרייר. ב-29 בפברואר 2020 השיר זכה בתוכנית "Songvakeppnin 2020" שמהווה את קדם האירוויזיון האיסלנדי, ונבחר לייצג את המדינה באירוויזיון 2020 ברוטרדם, הולנד. ב-18 במרץ 2020 בעקבות התפרצות נגיף הקורונה הוחלט לבטל את התחרות.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי איסלנד באירוויזיון
קטגוריה:שירים באנגלית
קטגוריה:שירים על ילדים
קטגוריה:סינגלים שהגיעו למקום הראשון באיסלנד
Mario's Game Gallery

Mario's Game Gallery (מילולית: גלריית המשחקים של מריו) היא אוסף של משחקים, שפורסמו על ידי Interplay ופותחו על ידי Presage Software, Inc עבור DOS, ווינדוס ומקינטוש. האוסף פורסם בשנת 1995 בארצות הברית. מאוחר יותר הוא פורסם כ-Mario's FUNdamentals למקינטוש בשנת 1996, ולווינדוס בינואר 1997. גלריית המשחקים של מריו בולט גם בהופעת הבכורה של צ'ארלס מרטינה בתור המדבב של מריו.

מאז שהוצאו לאור, שתי הגרסאות זכו לקבלת פנים מעורבת; בעוד שביקורות ביומונים כמו המדינה ולוס אנג'לס טיימס מצאו את המשחק כחינוכי טוב, והסופרים דייוויד ווסלי וגלוריה ברצ'אק האשימו את האוסף בטענה שהיה לאחד מהגורמים שכמעט והרסו את המותג מריו. מגזין נינטנדו הרשמי רשם אותו כאחד ממשחקי מריו הנדירים ביותר גם כן.

== משחק ==
שש-בש נגד מריו, אחד המשחקים הזמינים באוסף.]]
האוסף מכיל חמישה משחקים מסורתיים: דמקה, שש-בש, גו פיש, דומינו ו-"יאכטה", בגרסה של משחק הקוביות יאצי. השחקן משחק נגד מריו במשחקים אלה, המשוחקים באופן דומה למקביליהם בעולם המציאותי, אם כי תוכנם ונושאם מבוסס על היקום הבדיוני של מריו.<ref name="TenWorst"></ref> גלריית המשחקים של מריו הוא המשחק הראשון בסדרה שמציג את צ'ארלס מרנטט כמדבב הקול של מריו, שמאז עבר לדבב אותו באופן קבוע בכל משחק של מריו.<ref></ref>

== פיתוח ==
גלריית המשחקים של מריו פורסמה על ידי Interplay Entertainment Corp, והיא פותחה על ידי Presage Software, Inc. למחשב האישי. הוא שוחרר בשנת 1995. מאוחר יותר הוא יצא בשם Mario's FUNdamentals, ופורסם על ידי Mindscape עבור פלטפורמות DOS ו-Windows ועל ידי Stepping Stone עבור גרסת מקינטוש. האוסף פותח גם על ידי Brainstorm Entertainment, פורסם למקינטוש בשנת 1996 ולמחשב האישי בינואר 1997.<ref></ref><ref></ref><ref></ref>

== ביקורות ==
מאז שהוצאו לאור, גם גלריית המשחקים של מריו וגם מקבילה Mario's FUNdamentals זכו קבלת פנים מעורבת. יומון "המדינה" שיבח אותו על כך ש-"סיפק כיף לכל המשפחה", ותיאר את המשחקים הכלולים כ-"מצוינים".<ref></ref> מיאמי הראלד שיבח את הגרפיקה "החדה" ואת האנימציות "המהנות" שלה, וכן את המוזיקה, שלטענתם מבוססת על מוזיקה מסדרת מריו. בדומה ל-"המדינה", העיתון מתארים את האוסף כ-"כיף לכל המשפחה ", אם כי מבקרים אותו בטענה שהיה קשה מדי לפעמים. עם זאת, הם ממליצים על כך למשתמשים ממחשבים ראשונים שרוצים "מוצר קל להתקנה עבור ה-CD-ROM החדש".<ref></ref> היומון "הסנגור" כינה את המשחק כ"מהנה", שיבח את מרטינט על קולו של מריו, וקבע כי ילדים קטנים "יצחקקו מרוב עונג".<ref></ref> ב-"לוס אנג'לס טיימס" נכלל המשחק תחת מאמר אודות משחקי וידאו חינוכיים אשר ימשכו את הגיימרים הצעירים יותר.<ref></ref>

הסופרים דייוויד ווסלי וגלוריה ברצ'אק הציגו את גלריית המשחקים של מריו כאחד מהמשחקים שכמעט הרסו את הסדרה.<ref></ref> במגזין הרשמי של נינטנדו, הציג טום איסט את האוסף כחלק ממאמרו "משחקי מריו נדירים", והעיר כי אף על פי שהוא הציג את מרטינט בדיבוב הבכורה שלו למריו, הכי מזהים את סופר מריו 64 כתפקידו הראשון כמריו.<ref></ref> ב-ScrewAttack דורג כמשחק השישי הגרוע ביותר של מריו בכל הזמנים, וקבע כי אין "שום דבר מהנה ב-FUNdamentals".<ref name="TenWorst"/>

==קישורים חיצוניים==
* 

== הערות שוליים ==

קטגוריה:משחקי DOS
קטגוריה:משחקי וידאו משנת 1995
Pokémon Sleep

Pokémon Sleep (בעברית: פוקימון שינה) הוא משחק מובייל, שפותח עבור אנדרואיד ו-iOS, כחלק מסדרת פוקימון. המשחק פותח על ידי הסטודיו היפני Select Button, בסיוע מפתחי פוקימון גו, חברת ניאנטיק, ויושק על ידי חברת פוקימון.<ref>https://www.techinasia.com/select-button-games-mola-mola-creators</ref><ref></ref> המשחק הוכרז ב-28 במאי 2019 על ידי צוניקאזו אישיהארה, מנכ"ל חברת פוקימון, במהלך מסיבת עיתונאים שהתקיימה בטוקיו וכן בדף הטוויטר הרשמי של החברה.<ref></ref><ref></ref> המשחק תוכנן לצאת במהלך שנת 2020, ובופעל יצא ב-17 ביוני 2023.<ref></ref>

המשחק עוקב אחר משך הזמן בו המשתמש ישן, באמצעות הטלפון הנייד (הוראות רשמיות: הנחת הטלפון על המזרן עם המסך דולק ופונה כלפי מטה) או באמצעות מד תאוצה של אביזר הפוקימון גו פלוס החיצוני, המעביר את הנתונים למכשיר הנייד של המשתמש באמצעות בלוטות' למשחק הקשור בשינה. חברת פוקימון הבטיחה שהדבר יהיה ל-"שינה לתוך בידור" באופן דומה למשחק הנייד האחר של הזכיינית, פוקימון גו, שהפך את פעולת ההליכה אל הבידור.<ref></ref><ref></ref>

== משחקיות ==
השחקן מתלווה לפרופסור נרולי (Professor Neroli), פרופסור החוקר את השינה של פוקימונים בכלל ושל סנורלקס בפרט. בכל יום שני (תחילת שבוע) השחקן יוכל לבחור אתר בו יקים מחנה כאשר כל אתר כולל אוכלוסייה מואצת של פוקימונים מסוג מסוים, בתחילת אותו שבוע השחקן יקבל סנורלקס חדש אשר עליו לדאוג לו ולטפל בו על מנת שיגדל. כל סנורלקס אוהב גרגירים אחרים (סוג הגרגרים נקבע לפי סוגי הפוקימונים) ודורש ארוחות מסוג אחר (סוגי הארוחות הקיימים כרגע: קארי/תבשילים, סלטים וקינוחים/משקאות) שהשחקן יבשל לו לארוחת בוקר, צהריים וערב. לשחקן קבוצה של עד 5 פוקימונים אשר אוספים גרגירים לסנורלקס, מצרכים לשחקן ובעלי יכולות מועילות (איסוף יותר רכיבים, הגדלת סיר הבישול הוספת אנרגיה לסנורלקס וכו'). כאשר השחקן הולך לישון מנהיג הקבוצה הנוכחי מופיע על המסך. כאשר השחקן קם משינה מופיע דו"ח השינה שלו וניקוד השינה (בו ניתן להשתמש כדי לקנות דברים בחנות הווירטואלית של המשחק) ולאחר מכן יצא לאתר בו יגלה פוקימונים שונים ישנים סביב סנורלקס. על השחקן לצלם אותם ולרשום את סוגי השינה שלהם, לאחר שיסיים עם זה יוכל לתפוס אותם על ידי האכלתם בעוגיות, כאשר כל סוג של עוגייה נותן מספר שונה של נקודות חברות. פוקימון רעב במיוחד שיקבל עוגייה ייתן ניקוד גבוה יותר מפוקימון רגיל.

==קישורים חיצוניים==
* 

== הערות שוליים ==

קטגוריה:פוקימון
קטגוריה:משחקי מובייל
קטגוריה:משחקי וידאו שפותחו ביפן
אוורס S1

"אוורס S1" (באנגלית: Everus S1) היא מכונית משפחתית, המוגדרת מכונית קומפקטית, מתוצרת חטיבת הרכב Everus בבעלות Guangqi Honda , במיזם משותף של שותפות "joint venture" בין יצרנית הרכב הרכב היפנית הונדה ויצרנית הרכב הסינית GAC Group , אשר יוצרה בסין בין השנים 2011–2014 בסין.

=="אוורס S1"==

* דגמי "אוורס S1" שווקו בסין מאפריל 2011.
* 4 דלתות - סדאן.
* 5 נוסעים.
* מנוע קדמי.
* מנועי בנזין: 1.3 ליטר, 1.5 ליטר.
* סוג הנעה: הנעה קדמית.
* מחיר היחידה נע בין 68,900–99,800 רנמינבי (2011, בסין).
* במאי 2013 עבר דגם "אוורס S1" מתיחת פנים. מחיר היחידה לאחר מתיחת הפנים נע בין 99,800-78,800 רנמינבי.

==תמונות==
<gallery mode="packed" heights="120">
קובץ: 2012 Everus S1 (front).jpg| "אוורס S1", שנת 2012
קובץ:Everus S1 001.jpg | "אוורס S1"
קובץ:Everus S1 002.jpg | "אוורס S1"
קובץ: 2012 Everus S1 (front).jpg| "אוורס S1", שנת 2012
קובץ: Everus S1 facelift 01 China 2014-04-15.jpg| "אוורס S1"
קובץ: Everus S1 facelift 02 China 2014-04-15.jpg| "אוורס S1"
קובץ:Everus S1 facelift 002.jpg | "אוורס S1"
</gallery>

== קישורים חיצוניים ==

* 

==הערות שוליים==

קטגוריה:מכוניות משפחתיות
קטגוריה:כלי רכב שהושקו ב-2011
קטגוריה:כלי רכב המיוצרים בסין
קאדילק STS

קאדילק STS (באנגלית: Cadillac STS) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 2004–2011 (משנת המודל 2005), בארצות הברית וברוסיה.

=="קאדילק STS"==

* 4 דלתות.
* 5 נוסעים.
* מנועי בנזין.
* סוג הנעה: הנעה אחורית 4x2, הנעה כפולה 4x4.
* קיבולת מכל דלק: 66 ליטר.
* קיבולת תא מטען אחורי - 464 ליטר.
* תאוצה בין 0–100 קמ"ש היא 5.0–7.4 שניות.
* בין השנים 2005–2007 מחיר היחידה (לדגמים מנוע V8) נע בין 40,575–47,025 דולר (בארצות הברית).

== תמונות ==
<gallery mode="packed" heights="100">
קובץ:2006 Cadillac STS mesh.jpg| קאדילק STS", שנת 2006
קובץ:2005 Cadillac STS (4793225659).jpg| קאדילק STS", שנת 2005
קובץ:2005-07 Cadillac STS.jpg| קאדילק STS"
קובץ:Green Cadillac.jpg| קאדילק STS"
קובץ:Cadillac STS rear 20080318.jpg| קאדילק STS"
קובץ:05 Cadillac STS 4 (13789251805).jpg| קאדילק STS", שנת 2005
</gallery>

==ראו גם==
* קאדילק
* קאדילק CT4
* קאדילק CT5

== קישורים חיצוניים ==
* 

* [https://web.archive.org/web/20110912064059/http://www.cadillac.com/2011-sts-touring-sedan.html "קאדילק STS" - אתר היצרן]
==הערות שוליים==

קטגוריה:מכוניות סלון
STS
קטגוריה:דגמי מכוניות שהושקו ב-2004
קטגוריה:מכוניות אמריקאיות
צ'יינה מדיה גרופ

צ'יינה מדיה גרופ או CMG (בסינית: 中央广播电视总台; מילולית: תחנת הרדיו-טלוויזיה הכללית<ref></ref><ref></ref>, באנגלית: China Media Group או Voice of China<ref></ref><ref></ref><ref></ref>) הוא חברת התקשורת הגדולה והמרכזית ברפובליקה העממית של סין. הקבוצה משמשת ארגון על של מוסדות תקשורת ממשלתיים בסים ונוסדה ב-21 במרץ 2018 על ידי מיזוג של שלושת הענקים בתחום: CCTV, רדיו סין הלאומי, ורדיו סין הבינלאומי<ref></ref>.

נשיא הרשת מאז הקמתה במרץ 2018 הוא שן האישיונג.

== ראו גם ==
* סוכנות הידיעות שינחואה

== קישורים חיצוניים ==

* 

== הערות שוליים ==

קטגוריה:ערוצי טלוויזיה סיניים
מישור צפון-מזרח סין

מישור צפון-מזרח סין (בסינית: 东北平原; פין-יין: Dōngběi Píngyuán), ידוע היסטורית גם כ"מישור סונגלִיַאו" (松辽平原, פין-יין: Sōng liáo píngyuán), וכן כ"המישור המנצ'ורי", הוא מישור גדול ממדים הממוקם באזור צפון-מזרח סין, בין רכס ההרים שינג-אן רבתי (大兴安岭) ורכס שינג-אן הקטן, עד הרי שאנגביי (长白山 "ההרים הלבנים הגדולים") במזרח, ועד החוף של מפרץ ליאודונג בים בוהאי.<ref>[https://www.loc.gov/resource/frdcstdy.chinacountrystud00word/?sp=1&__cf_chl_captcha_tk__=3505dd1b534576af092a844c889cd3347838a9d2-1575544369-0-ASmjT4clmep0EjPd_vGPLjojtUy5qN3VXUrLxntELSMFcMmG2kcKV0w8vg9WRTTCafjZGt3cO2of5dNLvJVGw_tI7ecO2Twq2QRN0IrQ1Ewqw8BxsTkGnMfaI5Sr-ae1HSH0NpSNCkkJlUXNiIDDLMhduY8T7ev_fRhgYgwhEkrKDStSkmMYMQW_QCpYoz3c1IcRtWaPzZRArjssLk8W6CtArNtR8ZFqiXmLao7G06b3dXzbYHYlB03TItttzfjSVTBQF-5JkwlfVUcJR2WqVLYUuzr_x--X-6jFIN7zwNisnUfbMLBgCeF1TAs-XhltTIPHu97MEx04lQoQAV9JEnkCBYO9IlKnZcbFHLOExSxj China: a Country Study], Library of Congress Country Studies, 1987. Retrieved 12-5-2019.</ref> המישור העצום משתרע על פני כ-350,000&nbsp;קמ"ר והוא המישור הגדול בסין, בגובה של כ-200 מטר מעל פני הים, וכ-100 מטרים בחלק הדרום-מערבי.<ref>Great Soviet Encyclopedia, Northeastern Plain.</ref> הנהרות סונגהואה, נאן, ולִיַאוֹ חוצים את המישור.<ref>china.org.cn. [http://www.china.org.cn/english/shuzi-en/en-shuzi/gq/htm/dilitezheng-py.htm CHINA FACTS & FIGURES 2002]. Retrieved 12-5-2019.</ref>

== קישורים חיצוניים ==
* [http://www.cep.unt.edu/ISEE/ns9-4-98.htm ISEE Newsletter, Vol.9, No. 4]
* [http://www.unu.edu/unupress/unupbooks/80349e/80349E02.htm Major land-type categories of China]
* 

== הערות שוליים ==

קטגוריה:הרפובליקה העממית של סין: אזורים
קטגוריה:מישורים
בני אהרון

בֶּנִי אַהֲרוֹן (נולד ב-14 בנובמבר 1982) הוא קצין בצה"ל בדרגת אלוף-משנה. שימש מפקד חטיבה 401 במהלך מלחמת חרבות ברזל ופיקד על צק"ח 401 במלחמה.

== ביוגרפיה ==
בני אהרון נולד באילת לראובן ונורית אהרון, ראשון מבין ארבעה אחים. למד בפנימייה הצבאית לפיקוד חיפה, מחזור מ"ו. עם סיום לימודיו התגייס בשנת 2001 לחטיבה 188 ופיקד על יחידות במספר תפקידים מבצעיים והדרכתיים, בהם מפקד פלוגת מחץ בגדוד 71 מפקד פלוגת קורס מפקדי טנקים בגדוד 196. בשנת 2011 מונה לסגן מפקד גדוד 53. בשנים 2012–2014 היה ראש לשכת אלוף פיקוד הדרום, טל רוסו, בין השאר במהלך מבצע עמוד ענן, ובהמשך תחת סמי תורג'מן במהלך מבצע צוק איתן.

לאחר שהועלה לדרגת סגן אלוף מונה בשנת 2015 למפקד גדוד 198 וכיהן בתפקיד עד שנת 2016, בשנים 2016–2017 פיקד על גדוד 75 ובהמשך מונה למפקד גדוד 196. בשנים 2019–2020 שירת כסגן מפקד חטיבה 188. ב-16 ביולי 2020 מונה למפקד חטיבה 8 בדרגת אלוף-משנה. במקביל משמש כמפקד צוות במכללה לפיקוד ומטה "אלון". במאי 2022 מונה למפקד חטיבה 401.

=== מלחמת חרבות ברזל ===

בתחילת מתקפת הפתע על ישראל ב-7 באוקטובר 2023 הגיע לאזור קיבוץ נחל עוז, חבר לטנק שהיה בשטח ונסע לאזור קיבוץ רעים כשבדרכו דרס טנדרים של מחבלים. הוא המשיך בטנק אחר בלחימה בבארי, ובהמשך השתמש בטנק שלישי לשם פגיעה בתחנת המשטרה בשדרות, שבה התבצרו מחבלים. בראשית הכניסה הקרקעית לרצועה פיקד אהרון על כוח החוד של עוצבת הפלדה, שכלל צוות קרב משולב של חטיבה 401, חטיבת גבעתי וגדוד 601 של חיל ההנדסה הקרבית, שפרץ לצפון הרצועה. כוחות החטיבה בפיקודו של אהרון התקדמו על ציר החוף מצפון הרצועה לעבר העיר עזה עצמה, תוך שהם מחסלים חוליות מחבלים ותשתיות טרור. אהרון קבע לעצמו חפ"ק חטיבתי על שפת הים, ובאמצע נובמבר חברו כוחות חטיבה 401 של אוגדה 162 עם כוחות עוצבת געש שנעו מכיוון מרכז הרצועה צפונה. הכוחות התחברו במחנה הפליטים א-שאטי וסגרו על הנמל של העיר עזה. צק"ח 401 השתתף במבצע ניתוח מקומי שבו כוחות צה"ל חיסלו 200 מחבלים ועצרו מאות מחבלים שהסתתרו בבית החולים שיפא וניצלו את בית החולים כמגן אנושי. המבצע נחשב להצלחה גדולה. אהרון הוביל גם את אוגדה 162 בקרב רפיח (2024) וכיבוש ציר פילדלפי על מנת לטהרם מתשתיות טרור, מנהרות הברחה למצרים ומשגרי רקטות מוטמנים. 

ב-25 ביוני 2024 סיים אהרון את תפקידו כמח"ט 401, לקראת יציאה מתוכננת ללימודים, והוחלף על ידי אחסאן דקסה.

== חיים אישיים ==
אהרון גרוש עם שני ילדים ונשוי בשנית עם ילד נוסף. מנהל אורח חיים צמחוני.
בוגר הפנימייה הצבאית לפיקוד, המכללה לפיקוד טקטי,אוניברסיטת חיפה, המכללה הבין-זרועית לפיקוד ולמטה, בוגר תואר שני במנהל עסקים מאוניברסיטת בן-גוריון בנגב.

== קישורים חיצוניים ==
* 

==הערות שוליים==

קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבה 460
קטגוריה:מפקדי גדוד 75
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1982
אורי הדסה קלוש

אורי הדסה קלוש (נולדה ב-1974) היא סופרת, בעלת תשובה ומטפלת ברפואה משלימה.

== קורות חיים ==

נולדה בשם אורלי אהרוני בכפר ביאליק, להורים חילוניים. בגיל 3, לאחר שהוריה התגרשו, עברה לגור בקריית מוצקין ולאחר מכן בשכונת הדר שבחיפה. סיימה בגרות בתיכון בסמ"ת במגמת מחשבים ובצבא שירתה בממר"ם ובבה"ד 7, כמפתחת מערכות מחשוב.

בגיל 23 חזרה בתשובה, לאחר טיול ממושך בהודו, אוסטרליה ובמזרח הרחוק ולמדה קורסים שונים ברפואה משלימה, תוך התמחות ברפואה סינית ושיאצו. בגיל 28 פתחה עסק עצמאי הנקרא "עשבתא" (שילוב המילים "עשבים" ו"אסוותא" – רפואה בארמית) המשלב רוקחות טבעית, הכנת תמציות צמחים ייחודיות ומשחות רפואיות. מגיל 30 פתחה קליניקה לטיפול באמצעות צמחי מרפא והתאמת תמציות ייחודית על סמך איבחון.

בגיל 29 נישאה לעמיקם קלוש, ממשואות יצחק ועברה להתגורר בבת עין שבגוש עציון. לזוג שבעה ילדים.

במקביל, החלה לעסוק בכתיבה. את הספר הראשון, "מישהו לדבר איתו", כתבה אורי הדסה כמתנה לאחייניתה שהגיעה לגיל מצוות. הספר נשלח להוצאה לאור "מייזליק ספרים" שקיבלו אותו והוציאוהו לאור בשנת 2010. במהלך השנים הבאות יצאו שישה ספרים נוספים, רומנים היסטוריים ברובם.

הספר "עד שינוסו הצללים" הפך לרב מכר והומחז לראשונה במסגרת "מבצע שישית" באולפנת מעלה לבונה ולאחר מכן הועלה שוב, פעמים רבות בטקסי סוף שנה באולפנות ותיכונים שונים, ברחבי ישראל.

מלבד הספרים שכתבה והוציאה לאור כתבה בשנת 2010 בעיתון מקומי "על המקום" ולזמן מה פרסמה מאמרים במגזין הדתי "פנימה".

קלוש מעבירה סדנאות שונות בנושאים שונים: הכנת משחה מצמחי הקטורת, כתיבה יוצרת, רוקחות טבעית ובמסגרת מפגש עם סופר, ברחבי ישראל.

== מספריה ==
* מישהו לדבר איתו – הוצאת "מייזליק ספרים", 2009.
* שיעור מולדת – הוצאת ספריית בית-אל 2011.
* עד שינוסו הצללים – רומן היסטורי על המרד הגדול וחורבן בית המקדש השני. הוצאה עצמית, 2013.
* שלהי קיץ – רומן היסטורי על ימי הדמדומים של ממלכת ישראל, הוצאה עצמית, הפצה "דברי שיר", 2013.
* האסופי מנרבתא – רומן היסטורי על מרד בר כוכבא. הוצאת "דני ספרים", 2019.
* איגרת מארביל – רומן היסטורי על הלני מלכת חדייב. הוצאה עצמית, 2020.
* בכוח השבועה – רומן היסטורי על תקופת האנוסים. הוצאה עצמית (הוצאת "נביעה") 2021.
* [https://www.amazon.com/Missing-Queen-Ory-H-Kale/dp/B0BS3SXFP1 The missing queen] תרגום לאנגלית של הספר "איגרת מארביל". פורסם באמזון ב-2023
* רוקחת עשבי הבר – רומן הסטורי תנ"כי על רקע ימי עתליה, מלכת יהודה. הוצאה עצמית (הוצאת "נביעה") 2023.

== קישורים חיצוניים ==
* 
* 
* [https://simania.co.il/authorDetails.php?itemId=975456 אורי הדסה קלוש] באתר סימניה
* 
* 
* הדר תאנה, [https://user-1723486.cld.bz/pirsumeida-930/10 איש אחד – ריאיון איש]י, גושפרתה גיליון 930, 15 במרץ 2019.
* 
* 
*דפנה שימור, [https://www.20il.co.il/איגרת-מארביל-הלני-המלכה-קמה-לתחיה/ איגרת מארביל – הלני המלכה קמה לתחייה], באתר ערוץ 20, 25 ביוני 2020.
*עדי אהרון, [https://otiyotveyeladim.co.il/חוזרת-בזמן-הסופרת-אורי-הדסה-קלוש/ חוזרת בזמן], אותיות וילדים, א' אב התש"פ.

קטגוריה:ויקיפדיה: ערכים של משתמשים חדשים
קטגוריה:סופרות ישראליות שחזרו בתשובה
קטגוריה:בוגרי בסמ"ת
קטגוריה:חיילי חיל הקשר והתקשוב
קטגוריה:בת עין: אישים
קטגוריה:מתנחלות
קטגוריה:ישראליות שנולדו ב-1974
קטגוריה:ישראלים שנולדו ב-1974
נוי פדלון

נוי פדלון (נולדה ב-25 בפברואר 1994) היא זמרת, פזמונאית, מלחינה ומפיקה מוזיקלית ישראלית.

== ביוגרפיה ==
פדלון נולדה בפרדס חנה-כרכור, לאושרה ואילן. היא החלה את דרכה המוזיקלית בשנת 2012 כאשר החלה להעלות לאתר יוטיוב גרסות כיסוי לשירים שונים. ב-2013 השתתפה בעונה הראשונה של תוכנית המציאות "הכוכב הבא", אך לא עברה את השלבים המתקדמים.

בין השנים 2017–2018 פעלה פדלון כזמרת ליווי של הזמר איתי לוי. ב-2017, כתבה את להיטו "שתישרף האהבה", לצד עדן חסון. כמו כן, כתבה פדלון שירים נוספים לזמרים כגון עומר אדם, משה פרץ ופאר טסי.

ב-2018, הוציאה את סינגל הבכורה שלה, "סוודר", השיר זכה להצלחה רבה כאשר נכנס לפלייליסט של גלגלצ, דורג בראש המצעד השבועי של מדיה פורסט והיה לאחד השירים הבולטים ביותר באותה שנה.

הסינגל השני שלה, "גלגל ענק" יצא ב-2019. במהלך אותה שנה הוציאה סינגלים נוספים, בהם "אין לך סוף", "סכינים" ו-"התגעגעתי", אשר זכו להצלחה, אך לא הצליחו לשחזר את הצלחת השיר הראשון. בפברואר 2020 הוציאה את השיר "אל תגיד", שהגיע למקום ה-29 במצעד הפזמונים העברי השנתי של כאן גימל.

במרץ 2020 הוציאה את אלבום הבכורה שלה, "סוודר". באותו חודש, יצא השיר "הכוכבים בוכים בלילה" שכתבה פדלון יחד עם דולב רם ופן חזות לפרויקט החדש שלהם ובוצע על ידי שירי מימון ודודו אהרון. ב-15 בספטמבר, הוציאה את הסינגל "זה בסדר".

ב-25 בפברואר 2021, הוציאה את הסינגל "הרסת לי שירים". ביולי, הוציאה את השיר "מה יש לך?", יחד עם להקת טיפקס.

ב-30 ביולי 2023 הוציאה את הסינגל "בלילות".<ref></ref> ב-24 באוגוסט הוציאה את הסינגל "לילות ירושלים".<ref></ref>

== דיסקוגרפיה ==
=== אלבומי אולפן ===
* 2020: סוודר
* 2022: אני אוהב אותך

===מיני אלבומים===
* 2022: דיסוננס

== שירים שכתבה, הלחינה או הפיקה ==

{| class="wikitable" style="text-align:RIGHT;"
! scope="col" |שנה
! scope="col" |אמן
! scope="col" |שיר
!אלבום
!מקור
|-
| rowspan="2" |2017
| rowspan="2" |איתי לוי
|"רציתי"
|שורדים אהבה
|
|-
|"שתישרף האהבה"
|שתישרף האהבה
|<ref></ref>
|-
|2018
|משה פרץ
|"הכל איתך דבש"
|בואי נעשה שלום
|<ref></ref>
|-
| rowspan="4" |2019
|פאר טסי ושרית אביטן
|"שלוש בלילה"
|
|
|-
| rowspan="2" |איתי לוי
|"קעקוע על הלב"
| rowspan="2" |שתישרף האהבה
|<ref></ref>
|-
|"זז בטירוף"
|<ref></ref>
|-
|קובי פרץ
|"בלתי נשכחת"
|
|
|-
| rowspan="3" |2020
|עומר אדם
|"אדון מרפי"
|Omer
|
|-
|דולי ופן עם שירי מימון ודודו אהרון
|"הכוכבים בוכים בלילה"
|
|<ref></ref>
|-
|לירן דנינו
|"צמאה לאהבה"
|
|<ref></ref>
|}

== קישורים חיצוניים ==

* 
* 
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:זמרות מוזיקה מזרחית ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:מתמודדות הכוכב הבא
קטגוריה:פרדס חנה-כרכור: אישים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:פזמונאיות ישראליות
קטגוריה:מלחינות ישראליות
קטגוריה:ישראליות שנולדו ב-1994
קטגוריה:ישראלים שנולדו ב-1994
נצרות בסין

הנצרות הופיעה בסין במאה ה-7, במהלך שושלת טאנג, אך לא הכתה שורשים משמעותיים עד למאמצים במאה ה-16 על ידי מיסיונרים ישועים שהשפעתם הייתה לא מבוטלת.<ref></ref> נכון לשנת 2020, הנצרות בסין כוללת קתולים, פרוטסטנטים, אוונגליסטים ומספר קטן של נוצרים אורתודוקסיים. אף על פי שההיסטוריה של הנצרות בסין אינה עתיקה כמו הטאואיזם, המהאיאנה בודהיזם או הקונפוציאניזם, הנצרות, באמצעות דרכים שונות, נוכחת בסין, לפחות מאז המאה ה-7, וצברה השפעה משמעותית במהלך 200 השנים האחרונות. מספר הנוצרים הסינים גדל באופן משמעותי מאז הקלות באיסורים שהיו על פעילות דתית במהלך הרפורמות הכלכליות בשנות ה-70 המאוחרות; בשנת 1949 הוערך מספר הנוצרים בכארבעה מיליון (כשלושה מיליון קתולים, וכמיליון פרוטסטנטים).<ref>Miller, 2006. pp. 185-186</ref>

ישנם קשיים ניכרים להשיג נתונים מדויקים על נוצרים סינים. על פי רוב הסקרים הפנימיים האחרונים, ישנם כ-31 מיליון נוצרים בסין נכון לשנת 2020. אף שזו עלייה של 800% מאז ההערכה של 1949, ארגונים נוצרים בינלאומיים מסוימים מעריכים שיש עשרות מיליונים נוספים, אשר בוחרים לא להזדהות בפומבי עקב חשש מהשלכות ההגבלות של המשטר.<ref name="Wieland, 2013. p. 3">Wielander 2013, p. 3</ref> על אף הרפורמות, פרקטיקה דתית ממשיכה להיות תחת פיקוח ממשלתי הדוק, וכנסיות אשר אינן עומדות בתנאי המשטר, כולל הבעת אמון ותמיכה במפלגה הקומוניסטית, נהרסות ונאסרת פעילותן. סינים מעל גיל 18 בלבד רשאים להצטרף באופן רשמי לקבוצות נוצריות המאושרות ומפוקחות על ידי הממשלה.<ref> p.165</ref> מצד שני, הרבה נוצרים מאמינים קיימים באופן בלתי מתועד ובלתי פורמלי מאורגנים ברשתות וקהילות לא רשומות, אלו נקראות לעיתים "כנסיות בית" או כנסיות מחתרת" אשר החלו נפוצות בשנות ה-1950, כאשר סינים נוצרים רבים התנגדו לפיקוח ההדוק והמגביל של הממשלה.<ref>Goossaert, Vincent and David A. Palmer. The Religious Question in Modern China. Chicago: The University of Chicago Press (2011), pp. 380-387.</ref> חברים בקבוצות אלו מגדירים את חברי הקבוצות הללו "הרוב השקט" של הנוצרים הסינים.<ref>Hunter, Alan and Kim-Kwong Chan. Protestantism in Contemporary China. Cambridge: Cambridge University Press (1993), p. 178.</ref>

== ראו גם ==
* המחלוקת על הטקסים הסיניים

== קישורים חיצוניים ==

== הערות שוליים ==

סין
קטגוריה:סין: דת
VinFast LUX A2.0

VinFast LUX A2.0 היא מכונית סלון מתוצרת יצרנית הסטארט אפ המתמחה בתעשיית הרכב VinFast חברת בת של הקונגלומרט הווייטנאמי Vingroup המיוצרת משנת 2019 בווייטנאם.

דגם "VinFast LUX A2.0" מבוסס על דגם "BMW 5 Series (F10)" מתוצרת יצרנית הרכב הגרמנית BMW (פלטפורמה ושלדה).

=="VinFast LUX A2.0"==

* דגם "VinFast LUX A2.0" משווק מיוני 2019.
* 4 דלתות.
* 5 נוסעים.
* מנוע קדמי - אורכי.
* מנוע בנזין, מגדש טורבו.
* סוג הנעה: הנעה אחורית.

==תמונות==
<gallery mode="packed" heights="110">
קובץ:VinFast LUX A2.0 - Mondial de l'Automobile de Paris 2018 - 009.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 006.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 001.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 004.jpg | דגם "VinFast LUX A2.0"
קובץ:Vinfast Sedan LUX A2.0 - calandre.jpg | דגם "VinFast LUX A2.0"
קובץ:Newone - white real VinFast Lux A2.0 front.jpg | דגם "VinFast LUX A2.0"
קובץ:Vinfast Lux A 2.0, Paris Motor Show 2018, IMG 0373.jpg | דגם "VinFast LUX A2.0" - מבט לתא הנהג ולוח מחוונים
קובץ:Vinfast Sedan LUX A2.0.jpg | דגם "VinFast LUX A2.0" - מבט לתא הנהג ולוח מחוונים
</gallery>

==ראו גם==
* VinFast LUX SA2.0

==קישורים חיצוניים==

* 
* 
* [https://oto.vinfast.vn/vi/lux-a20 דגם "VinFast LUX A2.0" - אתר היצרן]

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-2019
קטגוריה:כלי רכב המורכבים בווייטנאם
טוכהיים

טוכהיים הוא כפר במחוז ארץ יריכובר, במדינה סקסוניה-אנהלט שבגרמניה. בעבר היה הכפר מועצה מקומית עצמאית, ומאז 1 ביולי 2009, הכפר נמצא בתחום השיפוט של העיירה גנטין. בסמוך לכפר נמצאת שמורת הטבע 'פינר ברוך' .

== היסטוריה ==
החותם הישן של טוכהיים
האזכור הראשון של טוכהיים הוא במאה העשירית. בשנת 965 העניק אוטו הראשון, קיסר האימפריה הרומית הקדושה את הכפר טוכהיים (בכתיב דאז: Tuchime) לבישוף של מגדבורג, שבהמשך בנה בכפר טירה.

על פי ההשערה המקובלת במחקר, טוכהיים היא עיר מוצאו של רבי אליעזר מטוך, חכם בן המאה ה-13 ואחד העורכים הראשיים של קובצי התוספות על התלמוד הבבלי.

==קישורים חיצוניים==

* 

==הערות שוליים==

קטגוריה:סקסוניה-אנהלט: יישובים
סוודר (אלבום)

סוודר הוא אלבום הבכורה של הזמרת הישראלית נוי פדלון. האלבום יצא לאור ב-1 במרץ 2020, על ידי חברת התקליטים NMC.

== סינגלים ==
* "סוודר" - יצא לאור ב-16 בדצמבר 2018, כסינגל הראשון מתוך האלבום וכסינגל הבכורה של פדלון. עם יציאתו, נכנס השיר אל המקום ה-2 במצעד השבועי של מדיה פורסט,<ref name=":0"></ref> ולמקום השני במצעד הרשמי של גלגלצ.<ref></ref>
* "גלגל ענק" - יצא לאור ב-28 בפברואר 2019, כסינגל השני מתוך האלבום.
* "מפחיד" - יצא לאור ב-14 באפריל 2019, כסינגל השלישי מתוך האלבום. עם יציאתו נכנס אל המקום ה-9 במצעד השבועי של מדיה פורסט.<ref name=":0" />
* "אין לך סוף" - יצא לאור ב-30 ביוני 2019, כסינגל הרביעי מתוך האלבום. עם יציאתו נכנס אל המקום ה-12 במצעד השבועי של מדיה פורסט.<ref name=":0" />
* "סכינים" - יצא לאור ב-8 בספטמבר 2019, כסינגל החמישי מתוך האלבום. עם יציאתו נכנס אל המקום ה-11 במצעד השבועי של מדיה פורסט.<ref name=":0" />
* "התגעגעתי" - יצא לאור ב-8 בדצמבר 2019, כסינגל השישי מתוך האלבום.
* "אל תגיד" - יצא לאור ב-18 בפברואר 2020, כסינגל השביעי מתוך האלבום.
* "כמו בכל בוקר" - יצא לאור ב-24 במרץ 2020, כסינגל שמיני מתוך האלבום.

==רשימת רצועות==

== קישורים חיצוניים ==

==הערות שוליים==

קטגוריה:אלבומי בכורה מ-2020
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי ג'וני גולדשטיין
סוס מערבי

סוס מערבי (שם מדעי: Equus occidentalis) הוא מין סוס נכחד, שחי בתקופת הפליסטוקן באמריקה הצפונית שלפני 500,000 עד 11,000 שנה מימינו. סוס זה דמה מאוד לסוס הרמכי, ואולי עטה פסים דלילים כמו הזברה הקדומה, הקואגה, ובדומה לסוסים אמריקאים דומים כמו סוס הגרמן. אולם נראה שהיה קרוב בהרבה לסוס מאשר לזברה. הוא הוגדר לראשונה בידי החוקר ריצ'רד אוון ב-1863.

גודלו של סוס זה דמה לסוס מוסטנג במשקל של 519 קילוגרם בקירוב. היה לו מבנה חזק עם רגליים שריריות שהותאמו לריצה במישורים והוא חי בעדרים קטנים, דבר הידוע מממצאי סוסים רבים בבורות הזפת בלה בריאה שבלוס אנג'לס, קליפורניה, אשר טבעו בבוץ טובעני יחדיו. הוא כנראה נכחד עם סיום תקופת הקרח, אולי כתוצאה משינויי אקלים גדולים, וכן עקב הגעת האדם הראשון לאמריקה.

סוס זה היה אחד מאחרוני הסוסים שחיו בטבע באמריקה לצד סוס מקסיקני, סוס סקוט וסוס יוקון, עד בוא הקונקיסטאדורים לאמריקה במהלך המאה ה-16.

==קישורים חיצוניים==

<gallery>

קובץ:La Brea horse.jpg
</gallery>

קטגוריה:בעלי חיים שתוארו ב-1865
קטגוריה:מינים שנכחדו: סוסיים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מפריטי פרסה שחיו בפליסטוקן
קטגוריה:טקסונים שתוארו בידי ריצ'רד אוון
סוודר (שיר)

"סוודר" הוא סינגל הבכורה שהוקלט על ידי הזמרת הישראלית נוי פדלון. השיר יצא לאור ב-17 בדצמבר 2018, כסינגל הראשון מתוך אלבום הבכורה של פדלון, סוודר, על ידי חברת התקליטים NMC.

== רקע וכתיבה ==
השיר נכתב, הולחן והופק על ידי נוי פדלון ורובי פאייר. השיר הוא בז'אנר הפופ אשר משלב בתוכו את הסגנון הים-תיכוני. השיר במקור הוקלט על ידי הזמר עדן חסון, ואף הודלפה גרסתו לשיר,<ref></ref> אך בסופו של דבר, השיר בוצע על ידי פדלון.

הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו ציון של שלושה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-2 מיליון השמעות.<ref></ref>

== וידאו קליפ ==
הווידאו קליפ הנלווה לשיר הועלה לערוץ היוטיוב של נוי פדלון ב-17 בדצמבר 2018, בסמוך לצאת הסינגל.

נכון ליוני 2020, מונה הצפיות של הקליפ עומד על כ-16 מיליון.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990050385520205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירים בעברית
קטגוריה:שירים על ביגוד ואופנה
קטגוריה:סינגלים בהוצאת NMC יונייטד אנטרטיינמנט
שלוש, שתיים, אחת - פינגווינים!

שלוש, שתיים, אחת - פינגווינים! (באנגלית: !Penguins 3-2-1) היא סדרת הנפשה ממוחשבת קנדית-אמריקאית לילדים, אשר הופקה על ידי Big Idea Entertainment, Jam Filled Entertainment (2002–2003) ו-UTV Software Communications (2007–2008). 

תחילה, ששת הפרקים הראשונים של הסדרה הופצו בארצות הברית ב-VHS וב-DVD החל מ-14 בנובמבר 2000 עד 1 ביולי 2003, ולאחר מכן כל פרקי הסדרה שודרו בערוץ Qubo, החל מ-6 בספטמבר 2006 עד 13 בנובמבר 2008. בישראל הסדרה שודרה לראשונה בדיבוב לעברית בשנת 2008 בחינוכית. לסדרה הופקו שלוש עונות הכוללות 27 פרקים (כאשר אחד מהם הוא פרק ספיישל) באורך 22 דקות. 

== תקציר העלילה ==
הסדרה עוקבת אחר שני אחים תאומים, ג'ייסון ומישל, אשר מבלים את חופשת הקיץ שלהם אצל סבתם. לסבתא של התאומים יש אוסף פסלוני קרמיקה, הכולל פסלון של ארבעה פינגווינים בספינת טילים, אותו קיבלה מבעלה המנוח לכבוד הירח דבש. בפרק הראשון, ג'ייסון מפיל בטעות את הפסלון, ובמקום להישבר הוא נהפך לאמיתי - ספינת הטילים התחילה לרחף והפינגווינים התחילו לדבר. בכל פרק בסדרה, אחד התאומים יוצא להרפתקה עם הפינגווינים, אשר בסופה הוא לומד ערכים חדשים.

== דמויות ==
* ג'ייסון – אחיה התאום של מישל. אוהב הרפתקאות.
* מישל – אחותו התאומה של ג'ייסון, אשר גדולה ממנו ב-5 דקות.
* פידג'ל – אחד מתוך ארבעת הפינגווינים. ממציא מוכשר של אלפי גאדג'טים מרשימים ומועילים.
* זידג'ל – אחד מתוך ארבעת הפינגווינים. קפטן הספינה.
* מידג'ל – אחד מתוך ארבעת הפינגווינים. נהג הספינה.
* קווין – אחד מתוך ארבעת הפינגווינים. מנקה הספינה.
* סבתא – סבתא של ג'ייסון ומישל, אשר תמיד מביאה להם עצות טובות.

== מדבבים בעברית ==
בימוי הדיבוב העברי נעשה על ידי דן שצברג, והפקת הדיבוב נעשתה על ידי רעות סמדר.
* גד שצברג – ג'ייסון
* נעמה שחר – מישל
* אלדד פריבס – זידג'ל
* דן שצברג – מידג'ל / דמויות שונות
* גדי לוי – פידג'ל / דמויות שונות
* שאולי הלוי – קווין / דמויות שונות
* נטע שחר – סבתא

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="3" scope="col" style="padding: 0 90px;" |תקופת שידור מקורית 
|-
! scope="col" |שידור ראשון
! scope="col" |שידור אחרון
!רשת שידור
|-
| rowspan="2" scope="row" style="background: #93DDB8; color: #100; text-align: center;" |
| rowspan="2" |1
| rowspan="2" |6
|14 בנובמבר 2000
|1 ביולי 2003
|ישירות לווידאו
|-
|6 בספטמבר 2006
|17 בנובמבר 2006
| rowspan="4" |Qubo
|-
| scope="row" style="background: #FDE79C; color: #100; text-align: center;" |
| colspan="2" |פרק ספיישל
| colspan="2" |2 בדצמבר 2006
|-
| scope="row" style="background: #FF5E5E; color: #100; text-align: center;" |
|2
|13
|6 באוקטובר 2008
|12 באפריל 2008
|-
| scope="row" style="background: #aa33aa; color: #100; text-align: center;" |
|3
|7
|2 באוקטובר 2008
|13 בנובמבר 2008
|}

== קישורים חיצוניים ==
* 

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה אמריקאיות לילדים
קטגוריה:סדרות הנפשה ממוחשבת
קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:יוניברסל טלוויזיה: סדרות טלוויזיה
צ'ז'או ווי

צ'ז'או ווי (בסינית 赵薇, נולדה ב-12 במרץ 1976 באזור אנחווי) היא שחקנית, במאית וזמרת סינית. צ'ז'או ווי נכללת בין השחקניות הפופולריות ומקבלות השכר הגבוה בסין ובארצות דוברות סינית.

==ביוגרפיה==

צ'ז'או ווי למדה באקדמיה הסרטים של בייג'ינג וכבר לאחר השתתפותה בסדרת טלוויזיה הראשונה בשנים 1998–1999 זכתה בפרס "נשר הזהב" לשחקנית הטובה ביותר. הסדרה זכתה להצלחה גדולה במזרח ודרום-מזרח אסיה.

במהלך הקריירה צ'ז'או ווי השתתפה בסדרות טלוויזיה רבות שזכו להצלחה. היא זכתה בפרס בפסטיבל הסרטים של שאנגחאי ופרסים נוספים בסין ובהונג קונג.

לאחר הפסקה בצילומים בעקבות לידה, בשנת 2012 היא הצטלמה בסרט של דוזה ניו שזכה להצלחה מסחרית גדולה.

בשנת 2012 היא קיבלה תואר שני בבימוי סרטים באקדמיה הסרטים של בייג'ינג. הסרט הראשון שלה כבמאית זכה להצלחה וקיבל מספר פרסים.

צ'ז'או ווי תרמה סכומים גדולים לנפגעי רעידות אדמה ולילדים חולי סרטן.

בנוסף לעסקי קולנוע, היא זמרת פופולרית והוציאה 7 דיסקים. על התקליטור שלה שפורסם בשנת 2006 היא זכתה ב-MTV Asia Award.

בשנת 2015 כיכבה בסרט הסיני-אמריקאי "Hollywood Adventures" לצדם של שחקני קולנוע סינים ואמריקאים ואף שימשה כמפיקת הסרט.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה סיניות
קטגוריה:זמרות סיניות
קטגוריה:אנשי עסקים סינים
קטגוריה:נשות עסקים
קטגוריה:במאיות קולנוע סיניות
קטגוריה:מפיקות קולנוע סיניות
קטגוריה:סיניות שנולדו ב-1976
יחסי הודו–תאילנד

היחסים הדיפלומטיים בין הודו לתאילנד כוננו בשנת 1947, זמן קצר לאחר שהודו קיבלה עצמאות. הודו חולקת גבול ימי ארוך עם תאילנד, שכן איי אנדמן ואיי ניקובאר של הודו חולקים גבול ימי עם תאילנד לאורך ים אנדמן.

== רקע ==
השנים האחרונות מאז 2001 היו עדים להתחממות הולכת וגוברת, הגברת הקשרים הכלכליים והמסחריים, חילופי ביקורים ברמה גבוהה מצד שני הצדדים וחתימת הסכמים שונים המובילים להעצמת היחסים. תאילנד והודו משתפות פעולה בפורומים רב-צדדיים שונים, כמו שותפות הדיאלוג של הודו עם איגוד מדינות דרום-מזרח אסיה, הפורום האזורי ASEAN (ARF), ופסגת מזרח אסיה, הקבוצה האזורית BIMSTEC הכוללת את בנגלדש, הודו, סרי לנקה, תאילנד, מיאנמר, נפאל וקשרי תחבורה משולשים עם תאילנד, מיאנמר והודו. הודו חברה בחבר הדיאלוג לשיתוף פעולה באסיה (ACD) שיזמה תאילנד בשנת 2002 ובשיתוף פעולה בין מקונג לגנגס (MGC), קבוצה של שש מדינות.

יתר על כן, הודו ותאילנד היו קשורות תרבותית במשך מאות שנים והודו השפיעה עמוקות על התרבות התאילנדית. קיימות מספר משמעותי של מילים בתאית המושאלות מסנסקריט, השפה הנפוצה בהודו. פאלי, שהייתה שפת מגדהה והיא מדיום של טהרוואדה, היא שורש חשוב נוסף באוצר המילים התאילנדי. הבודהיזם, הדת העיקרית בתאילנד, מקורה מהודו. הסיפור ההינדי של ראמאיאנה ידוע גם בכל תאילנד בשם רמאקיאן.

== התפתחויות אחרונות ==
ראש ממשלת תאילנד אבהיסיט וג'ג'יווה ערך ביקור ממלכתי בהודו במהלך 4–5 באפריל 2011, בהזמנתו של מאנמוהאן סינג, ראש ממשלת הודו. שני המנהיגים הסכימו להגדיל את האינטראקציה התרבותית, התקשורת ושיפור המסחר והכלכלה באמצעות המסגרות הדו-צדדיות והאזוריות - ASEAN-India, BIMSTEC ו- MGC. כמו כן הוחלט להגדיל את הסחר בין שתי מדינות מסכום של 6.7 מיליארד דולר לשנת 2010 לשיעור כפול מזה בשנת 2014<ref>[https://web.archive.org/web/20110515203158/http://www.indiablooms.com/NewsDetailsPage/newsDetails060411g.php]</ref>.

ראש ממשלת תאילנד יינגלאק צ'ינוואט ערך ביקור ממלכתי בינואר 2012 כאורח הראשי ביום הרפובליקה ההודי. כתוצאה מהביקור, נחתמו 6 הסכמים דו צדדיים, כולל הסכם העברת נידונים. בתור דחיפה משמעותית לשיתוף הפעולה הביטחוני הדו-צדדי, הודו ותאילנד חתמו ב-30 במאי 2013 על חוזה הסגרה. כמו כן נחתם הסכם בין המועצה למודיעין כללי ההודית והארגון נגד הלבנת הון התאילנדי בנושא שיתופי פעולה בחילופי מודיעין הקשורים להלבנת הון ומימון טרור.

מנמוהאן סינג אמר כי שתי המדינות הסכימו להמשיך ולחזק את קשרי ההגנה כולל תרגילים וסיורים משותפים. ראש ממשלת תאילנד בירך על חתימת הסכם ההסגרה. שני המנהיגים מקווים לסיום מוקדם של הסכם הסחר החופשי בהודו. שתי המדינות הסכימו להמשיך בפיתוח תשתיות בקווי פרויקט הכביש המהיר הודו-מיאנמר ותאילנד שצפוי להסתיים עד 2016.

== נציגויות דיפלומטיות ==
הודו מחזיקה בתאילנד שגרירות בבנגקוק וקונסוליה כללית בצ'אנג מאי. מאידך, תאילנד מחזיקה בהודו שגרירות בניו דלהי ו-3 קונסוליות בצ'נאי, קולקטה ומומבאי.

== קישורים חיצוניים ==

== הערות שוליים ==
סחלב (סוג)

סחלב (שם מדעי: Orchis) הוא סוג של צמחים במשפחת הסחלביים הנפוצים בעיקר באירופה, וצפון-מערב אפריקה, ומגיעים עד לטיבט, מונגוליה ושינג'יאנג.

== אטימולוגיה ==
השם המדעי orchis מקורו מיוונית עתיקה ומשמעותו המילולית "אשך" ניתן לו בעקבות המראה של צמד הפקעות התת-קרקעיות.
השם העברי "סחלב" נשאל מערבית (سحلب), ויש הסבורים שנגזר כקיצור של "אשכי שועל" (خصى الثعلب) על שם אותן פקעות.

== תיאור ==
מיני הסחלב הם צמחים בעלי פקעות שורשים במקום בצלים מדומים האופייניים לכמה מבני משפחתם. בקרב מיני הסחלב יש שונות גדולה מאוד במראה. הם מוציאים גבעול זקוף. התפרחת גלילית עד אשכול כדורי, באורך 5–15 סנטימטרים, עם פרחים בצבע צהוב, אדום עד ארגמן. הם פורחים על בסיס הצמח, עולים מעלה לאיטם, מלבד סחלב הקוף (Orchis simia) שפרחיו צומחים הפוך.
הסוג סחלב כלל במקור יותר מ-1,300 מינים, אך מאחר שהסוג המקורי היה פוליפילטי, הוא חולק מחדש לסוגים נוספים.

הם מצויים ביערות גשם טרופיים, ואזורים מדבריים למחצה. באזור החוף ובטונדרה. רוב מיני הסחלב הנאוטרופיים נמצאים בדרום אמריקה המרכזית, צפון-מערב אמריקה הדרומית.

== מינים (חלקי) ==
* Orchis adenocheila איראן
* סחלב אנטולי ישראל, סוריה, לבנון, איראן
* Orchis anthropophora מערב ארופה ואזור הים התיכון
* Orchis brancifortii דרום איטליה, סיציליה וסרדיניה
* סחלב הגליל ישראל, לבנון, סורה, טורקיה.
* Orchis italica דרום-מערב אירופה
* Orchis laeta
* Orchis mascula אירופה עד איראן, האיים הקנריים
* Orchis militaris אירופה עד מונגוליה
* Orchis olbiensis
* Orchis pallens אירופה עד קווקז
* Orchis patens הים התיכון עד צפון-מערב אפריקה
* Orchis pauciflora
* Orchis provincialis אירופה עד קווקז, צפון מערב אפריקה
* Orchis punctulata סחלב קטן מנוקד, דרום-מזרח אירופה לקווקז, אלג'יריה.
* Orchis purpurea
* Orchis quadripunctata
* Orchis simia (סחלב הקוף)
* Orchis sitiaca
* Orchis spitzelii
* Orchis troodi

== גלריה ==
<gallery mode="packed" heights="200">
קובץ:Orchis provincialis (flower spike).jpg|Orchis provincialis
קובץ:Orchis militaris - Valkse.jpg|Orchis militaris
קובץ:Aceras anthropophora (detail).jpg|Aceras_anthropophora
קובץ:Orchis brancifortii.jpg|Orchis brancifortii
קובץ:Orchis galilaea 5.JPG|סחלב הגליל
קובץ:PikiWiki Israel 19228 Anatolian Orchid.JPG|סחלב אנטולי
</gallery>

==קישורים חיצוניים ==

* 
* 

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:סחלביים
Tina Snow

Tina Snow (בעברית: טינה סנואו) הוא המיני-אלבום השני של הראפרית האמריקאית מייגן די סטליון.<ref name=":1"></ref> המיני-אלבום יצא לאור ב-11 ביוני 2018, על ידי חברות התקליטים 1501 סירטיפייד ו-300 אנטרטיינמנט.<ref name=":1" /> מתוך המיני-אלבום יצאו לאור שני סינגלים: "Cocky AF" ו-"Big Ole Freak".<ref></ref><ref></ref>

עם יציאתו נכנס המיני-אלבום אל המקום ה-166 במצעד הבילבורד 200.<ref></ref>

== רקע והפקה ==
הרצועה הראשונה במיני-אלבום היא "WTF I Want".<ref name=":1" /> הרצועה זכתה להצלחה וצברה למעלה מ-4 מיליון השמעות בספוטיפיי.<ref name=":1" /> הרצועה השנייה "Hot Girl", צברה למעלה מ-8 מיליון השמעות בספוטיפיי גם כן.<ref name=":1" /> הרצועה העשירית "Cocky AF", יצאה כסינגל הראשון מתוך המיני-אלבום וצברה למעלה מ-12 מיליון השמעות בספוטיפיי.<ref name=":1" />

בהמשך, יצאה הרצועה השביעית "Big Ole Freak", כסינגל השני והאחרון מתוך המיני-אלבום, תוך שצברה קרוב ל-50 מיליון השמעות בספוטיפיי.<ref name=":1" /> הרצועה השישית "Neva", זכתה להצלחה, תוך שצולם לה וידאו קליפ נלווה שזכה להצלחה ביוטיוב כאשר צבר קרוב ל-10 מיליון צפיות.<ref></ref><ref name=":1" />

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומים מ-2018
קטגוריה:אלבומי מייגן די סטליון
קטגוריה:מיני-אלבומים באנגלית
Make It Hot

Make It Hot הוא המיני-אלבום הראשון של הראפרית האמריקאית מייגן די סטליון.<ref name=":0"></ref> המיני-אלבום יצא לאור ב-18 בספטמבר 2017 בארצות הברית, על ידי חברת התקליטים 1501 סירטיפייד.<ref name=":0" /> מתוך המיני-אלבום יצא לאור הסינגל: "Pull Up Late".<ref name=":1"></ref>

השיר "", שיצא בסמוך לצאת המיני-אלבום, לא נכלל בו בסופו של דבר.<ref></ref>

== רקע והפקה ==
הרצועה הראשונה במיני-אלבום היא "Intro – Make It Hot".<ref name=":0" /> הרצועה זכתה להצלחה וצברה למעלה מחצי מיליון השמעות בספוטיפיי.<ref name=":0" /> הרצועה השנייה "Pull Up Late", צברה למעלה מ-1.5 מיליון השמעות בספוטיפיי גם כן.<ref name=":0" /> בהמשך, הוחלט להוציא אותה כסינגל הראשון, הפותח והיחיד מתוך המיני-אלבום.<ref name=":1" /><ref name=":0" />

בנוסף לכך, הרצועה השלישית "Naturally" והרביעית "Mustard & Mayonaise" הצליחו לצבור למעלה ממיליון השמעות בספוטיפיי גם כן.<ref name=":0" />

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיני-אלבומי בכורה מ-2017
קטגוריה:אלבומי מייגן די סטליון
קטגוריה:מיני-אלבומים באנגלית
Fever (מיקסטייפ)

Fever (בעברית: חום) הוא המיקסטייפ הראשון של הראפרית האמריקאית מייגן די סטליון.<ref name=":0"></ref> המיקסטייפ יצא לאור ב-17 במאי 2019, על ידי חברות התקליטים 1501 סירטיפייד ו-300 אנטרטיינמנט.<ref name=":0" /> מתוך המיקסטייפ יצאו לאור שני סינגלים: "Sex Talk" ו-"Realer".<ref></ref><ref></ref>

המיקסטייפ הגיע למקום העשירי במצעד הבילבורד 200.<ref name=":1"></ref>

== רקע והפקה ==
מייגן די סטליון הכריזה באופן רשמי על המיקסטייפ, באמצעות טריילר שהפיצה בחשבונות המדיה החברתית שלה ב-8 במאי, וכינתה אותו "MEET HOT GIRL MEG"; שם האלטר אגו שלה למיקסטייפ.<ref name=":3"></ref> בטריילר, ניתן לראות את די סטליון עם שלוש רקדניות ליווי, כשברקע מתנגנים שירים מתוך המיקסטייפ.<ref></ref>

המיקסטייפ הופק על ידי קרייזי מייק, דיג'יי צ'וז, דיג'יי וויל-איי, ג'וסי ג'יי, דיג'יי סופרם, קונספט פי, ליל-ג'ו-מייד-דה-ביט, פרוג'קט פאט, פרוליוויק ביטס, סויד, סופה מריו ודיג'יי זירק.<ref name=":0" />

== סינגלים ==
הסינגל המוביל מתוך המיקסטייפ, "Sex Talk", הועלה לכל שירותי הזרמות המוזיקה והפלטפורמות הדיגיטליות הגדולות ב-22 במרץ 2019.

הרצועה הפותחת, "Realer", הופצה כסינגל שיווקי ב-16 במאי 2019. השיר הושמע לראשונה בתוכנית הרדיו של זיין לואי מ-Beats 1. הווידאו קליפ הרשמי של השיר יצא לאור בשידור חי ב-21 במאי 2019.<ref name=":2"></ref> הקליפ הצליח לצבור למעלה ממיליון צפיות ב-48 שעות בלבד.<ref name=":2" />

השיר "Cash Shit", בו מתארח הראפר דה-בייבי לא יצא כסינגל, אך הצליח להגיע למקום ה-36 במצעד הבילבורד הוט 100.<ref></ref> זהו השיר השני שלה שמגיע אל הטופ 40 במצעד, כאשר הראשון שלה שעשה זאת היה "Hot Girl Summer", בו מתארחים טיי דולה סיין וניקי מינאז'.<ref></ref>

== הצלחה מסחרית ==
בשבוע צאתו, נמכר המיקסטייפ בארצות הברית בלמעלה מ-27,956 עותקים, מתוכם 3,725 עותקים נקיים.<ref name=":1" /> בעקבות כך, הגיע אל המקום העשירי במצעד הבילבורד 200, ובכך הפך לראשון של די סטליון אשר הצליח להיכנס לעשירייה הפותחת במצעד.<ref name=":1" />

המיקסטייפ היה לפרויקט הראפ השביעי של אישה אשר הצליח להיכנס אל העשירייה הפותחת במצעד במשך 10 השנים האחרונות מצאתו.<ref name=":3" />

== ביקורות ==

המיקסטייפ לביקורות חיוביות ממבקרי המוזיקה כאשר יצא. ב-Metacritic, קיבל ציון של 81 מתוך 100 על בסיס שמונה ביקורות; מה שמעיד על "שבחים אוניברסליים".<ref></ref>

בין הביקורות החיוביות ניתן למצוא את הביקורת של פרד תומאס מ-AllMusic, שטען כי "הביטחון של די סטליון במיקסטייפ גבוה מאוד. הליריקה מאוד נועזת ויש לציין כי די סטליון בהחלט חלק מעולם הראפ".<ref></ref> פיצ'פורק העניקו למיקסטייפ ציון של 8.0 מתוך 10 וציינו כי: "הוא ספוג בעוצמה ומסמל את העתיד".<ref></ref>

בשנת 2022 האלבום דורג במקום ה-75 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.<ref></ref>

=== פרסים ומועמדויות ===
{| class="wikitable sortable"
!פרס
!שנה
!קטגוריה
!תוצאה
!<abbr>מקור</abbr>
|-
!טקס פרסי ה-BET היפ-הופ
|2019
|מיקסטייפ השנה
|
|<ref></ref>
|}

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

== הערות שוליים ==

קטגוריה:מיקסטייפים מ-2019
קטגוריה:אלבומי מייגן די סטליון
קטגוריה:אלבומי בכורה: מיקסטייפים
קטגוריה:מיקסטייפים באנגלית
Suga

Suga הוא המיני-אלבום השלישי של הראפרית האמריקאית מייגן די סטליון.<ref name=":0"></ref><ref></ref> המיני-אלבום יצא לאור ב-6 במרץ 2020, על ידי חברת תקליטים 300 אנטרטיינמנט, בפורמט של הורדה דיגיטלית.<ref name=":0" /> מתוך המיני-אלבום יצא הסינגל: " B.I.T.C.H".<ref name=":1"></ref>

המיני-אלבום הגיע אל המקום השביעי במצעד הבילבורד 200.<ref></ref>

== רקע ==
בשנת 2017, הוציאה די סטליון את המיני-אלבום הראשון שלה, Make It Hot.<ref></ref> מתוך המיני-אלבום יצא הסינגל המצליח "Pull Up Late".<ref></ref> בהמשך, הוציאה את המיני-אלבום השני שלה, Tina Snow.<ref></ref> המיני-אלבום זכה להצלחה והפך לראשון של די סטליון אשר הצליח להיכנס למצעד הבילבורד 200.

לאחר מכן, בשנת 2019, הוציאה את מיקסטייפ הבכורה שלה Fever.<ref></ref> המיקסטייפ זכה להצלחה רבה והפך לאחד מן המיקסטייפים המצליחים ביותר בשנת 2019.<ref></ref> בשיאו, הצליח להגיע למקום העשירי במצעד הבילבורד 200 ובכך היה לאלבום הראשון של די סטליון שהצליח לעשות זאת.

בשנת 2020, נודע כי שם המיני-אלבום השלישי של די סטליון יהיה, Suga.<ref name=":0" /> בהמשך, בצאת הסינגל המוביל מתוכו "B.I.T.C.H", נודע כי הוא עתיד לצאת באותה השנה גם כן.<ref name=":1" /><ref name=":0" /> ב-4 במרץ באותה השנה, פרסמה די סטליון ברשתות החברתיות את עטיפת המיני-אלבום, את שיריו ואת תאריך צאתו.<ref></ref> הסינגל השני "Captain Hook" יצא ב-10 במרץ 2020.<ref></ref><ref></ref> הסינגל השלישי "Savage", הגיע למקום השני במצעד הבילבורד הוט 100 והפך לשירה המצליח ביותר של די סטליון.<ref></ref>

== הצלחה ==
בשבוע צאתו נמכר המיני-אלבום בלמעלה מ-44,000 עותקים,<ref></ref> דבר אשר גרם לו להתברג במקום העשירי במצעד הבילבורד 200.<ref></ref> בעקבות כך, הפכה די סטליון לראפרית הראשונה בהיסטוריה אשר הצליחה להכניס שני פרויקטים (Suga ו-Fever) שהם לא אלבומי אולפן, לעשירייה הפותחת במצעד.<ref name=":2"></ref>

ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.<ref></ref> מגזין Genius דירג את האלבום במקום ה-9 ברשימתם "25 האלבומים הטובים ביותר של 2020 עד כה"<ref name=":02"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":2" />
|
|100,000<ref></ref>
|}

==קישורים חיצוניים==

* [https://www.billboard.com/amp/articles/columns/hip-hop/8548220/megan-thee-stallion-next-single Suga] באתר בילבורד

== הערות שוליים ==

קטגוריה:מיני-אלבומים מ-2020
קטגוריה:אלבומי מייגן די סטליון
קטגוריה:מיני-אלבומים באנגלית
קטגוריה:אלבומי זהב בארצות הברית